Дворец на културата и спорта - Варна

Между приятели Есен/Зима'21 ВАРНА
2021-10-01 09:30 - 2021-10-03 19:00 (Europe/Helsinki) | Дворец на културата и спорта – Варна, Дворец на културата и спорта - Варна, Варна, Bulgaria
Разпродажба на детски стоки за сезон Есен/Зима ’21, на която можете да купите нови и много запазени детски дрехи и стоки с намаление.

На разпродажбата ще може да намерите следните стоки:

бебешки колички
чувалчета
чанти за преповиване
аксесоари за колички
бебешки легла
кошари за игра
столчета за кола
столчета за хранене
кенгурута и слингове
бебешки аксесоари
бебешки уреди

ИГРАЧКИ

детски книги
пъзели
пързалки и къщички за игра навън
играчки за бутане
шезлонги и люлки
активни гимнастики
проходилки
триколки
тротинетки
колелета
бебешки дрехи
детски дрехи
дрехи за бременни
детски обувки
обзавеждане за детска стая
детски одеяла и завивки
спални комплекти
гърнета
ванички
и МНОГО МНОГО ДРУГИ

С правилата за провежда по време на COVID-19 може да намерите тук :
https://mejdupriqteli.com/?page_id=1383
Място на провеждане: Фоайе на зала Конгресна, Спортна зала Варна;
вход откъм Военноморско училище

ПРИЕМАНЕ НА СТОКИ:
29 – 30 Септември: 9:30 – 19:00ч
РАЗПРОДАЖБА:
1 – 3 Октомври: 9:30 – 19:00ч
4 Октомври – връщане на непродадени стоки

ТУТУРНЕТО - НЯМА ЗДРАСТИ
2021-09-07 20:00 - 22:00 | Летен Театър – Варна, Морска градина, Варна, Bulgaria
Отново е лято, отново тръгваме на ТУТУРНЕ.
Отново Ви очакват много смях и забавление.

„Глас за нас, бюро за ВАС“ – дали администрацията ще оправи Нацията, или Нацията ще разкаже играта на бюрокрацията ще разберем от г-н Рушведчиев!
Ексклузивно интервю от сарайте на Дубай Ганьо!
В обзорната спортна рубрика „Голямата балтия“, ще се върнем на емблематичния футболен мач Италия – Турция! Братята Гучи ще се сблъскат с вратаря на турския отбор – Узун Аптал! Дали съдията на мача Хуго Босс, видя и отсъди правилно ще разберем от системата ВАР.
В кино рубриката „10-та медуза“ ще проследим 1748 епизод от сериала „Моряшки съпруги“
Бат Жоро спасява туристическия сезон като се възползва от държавната помощ 60 на 40! На 60 човека не плаща, а 40 човека уволнява. Сезона е огън бий в курорта НаПалмБийч.
Два часа смях и емблематични песни!
Ако дойдете ще съжалявате, ако не дойдете ще съжалявате два път ПОВЕЧЕ!

Дати и билети за концертите:

7 Септември БУРГАС ➡ Grabo.bg
билети и на касата при Часовника тел. 0898420537 Арт Мелпомена
8 Септември ПЛЕВЕН ➡ Grabo.bg
9 Септември ВЕЛИКО ТЪРНОВО ➡ Grabo.bg
13 Септември РУСЕ ➡ Grabo.bg
15 Септември ПЛОВДИВ ➡ Grabo.bg
16 Септември СЛИВЕН ➡ Grabo.bg
билети и на касата на крепост „ТУИДА“ тел. за информация – 0895 467 289
25 Септември ДОБРИЧ ➡ ВХОД СВОБОДЕН
концерта е част от културната програма на Община Добрич по случай празника на град Добрич

Лили Иванова - концерт
2021-09-03 21:00 - 22:30 | Дворец на културата и спорта – Варна, Дворец на културата и спорта - Варна, Варна, Bulgaria
Националното ТУРНЕ 2021 на Лили Иванова се осъществява с подкрепата на „Аполо“ (www.apolo.bg), СОТ 161 (www.sot.bg), Stovi (www.stovi.bg), „Water House“ (www.waterhousebg.com), национално „Дарик Радио“ (www.dariknews.bg), ВН, сп. „Biograph“ (www.biographbg.wordpress.com), „Епицентър“ (www.epicenter.bg), БГ Радио (www.bgradio.bg), „Stol“ (www.stolbg.com) и „Кристал – 5“.

Билети може да закупите:

В мрежата на eventim.bg
Билетна каса – Летен театър – Морска градина Варна

Юбилеен Спектакъл на Нина Козина
2021-08-28 21:30 - 23:30 | Летен Театър – Варна, Морска градина, Варна, Bulgaria
„ЗАД ОГЛЕДАЛОТО“ – Юбилей на Кралицата на Вариетето – НИНА КОЗИНА.

„ЗАД ОГЛЕДАЛОТО“ е история за Твореца. За неговите терзания, за неговите герои и фантазии. Как се „ражда” произведение, през какви премеждия преминава неговият творец, как изпада в авантюристични ситуации зародени в собственото му съзнание.
Пъстър и завладяващ сюжет наситен с емоция, красота и елегантност.
В спектакъла ще видите зашеметяващи хореографии, спиращи дъха атракциони, вокални изпълнения изцяло на живо, бляскави костюми, красиви и талантливи изпълнители .
Ще се насладите на :
Невероятния АЛЕКС КОСТОВ с неговия непоклатим еквилибър и баланс на цилиндри.
Уникалният Киро – Кристал Баланс Даймънт.
Величественият глас на КРИСТИНА ХРИСТОВА .
Страхотните дуо ELEMENTS – Иван Христов и Христина Маврева.
И Единствената Вариете трупа за Варна – АРТ ДЕНС.

Билети може да закупите:

Онлайнт – през сайтът на EVENTIM.BG
ФКЦ Варна
Билетна каса – Летен театър – Морска градина Варна

AniFest 2021
2021-08-28 10:00 - 2021-08-29 23:00 | Дворец на културата и спорта – Варна, Дворец на културата и спорта - Варна, Варна, Bulgaria
След кратко прекъсване се завръщаме на пълни обороти и по-големи от всякога, за да отпразнуваме заедно нашето 10-то юбилейно издание на AniFest – от фенове за фенове! ♥
Заградете си в календара датите 28 и 29 август защото ще Ви очакваме във Варна на най-слънчевото аниме събитие за годината!!!
Присъединете се към евента и не пропускайте нито една от изненадите, които сме ви подготвили и тази година!
Всичко за десетото юбилейно издание на AniFest 2021 можете да намерите и на официалния сайт на събитието… най-хубавото винаги предстои! 😉

AniFest 2021 има за цел да събере всички почитатели на Азиатската култура, К-поп танци, Японска Анимация, Комикси и Гейминг и да им предложи огромно разнообразие от забавления!
В ПРОГРАМАТА ОЧАКВАЙТЕ…
… косплей, аниме, гейминг, работилници, к-поп танци и състезания, демонстрации, настолни игри, конкурси, огромни щандове и…
… и още и още много само на десетото юбилейно издание на AniFest!

Билети може да закупите:

Билетна каса – Дворец на културата и спорта – ВХОД 2 – Търговски център
Билетна каса – Летен театър – Морска градина Варна

"Таборът се връща от небето"
2021-08-19 10:30 - 12:00 | Летен Театър – Варна, Морска градина, Варна, Bulgaria
Режисьор на мащабната продукция е Николай Априлов, сценограф е Николай Нинов, а музикалната среда и мултимедията са на Красимир Янев. Продуцент на спектакъла е Владимир Янев.
Проектът се реализира с финансиране от Националния фонд „Култура“.

„ТАБОРЪТ СЕ ВРЪЩА ОТ НЕБЕТО” е перифраза на историята, разказана в руския филм „ Таборът отива към небето”. Либретото е на Любомир Пеевски и е една вълнуваща романтична история за невъзможната и изпепеляваща любов между конекрадеца Лайку и хубавицата Рада.
С образа за свободни и волни хора, обладавани от силни страсти, като любов и омраза, ромите влизат в произведения на световната класика. Значимо място в спектакъла имат руско-циганските романси и танци. Публиката ги обича, познава и припява „Нане цоха”, „Очи чорные”, „Все, что было”, Андроверда”, „Две гитары”, „Циган спросил цыганку” и други. Тази музика е вибрация и ритъм – необятна и необяснима като палавникът – вятър, развяващ косите, като огъня в кръвта.
Темите, с които тези мелодии успяват да пленят публиката са любов, гордост, отмъщение, свобода!
Освен Димитър Туджаров-Шкумбата и Софи Маринова в продукцията са поканени да участват и Галин Гинев, Калин Попов, Иля Пепеланов, Лилия Илиева, Велин Михайлов, Милена Захариева, Евгения Кръчмарова. Танците ще се изпълняват от Ансамбъла за народни песни и танци „Одесос“ при Областна дирекция на МВР – Варна с художествен ръководител и хореограф Радослав Иванов.

Билетите са в продажба при ограничен брой места до 50% от капацитета на театъра и при спазване на всички противоепидемични мерки.

Билети може да закупите:

Kасите на театър „Българан“
Фестивален и конгресен център
Билетна каса – Летен театър – Морска градина Варна

SOLD OUT "ЦЕЛУНИ МЕ
2021-08-18 21:00 - 22:30 | Летен Театър – Варна, Морска градина, Варна, Bulgaria
Удоволствие е да ви поканим на предстоящия концерт на Любо Киров.

Артистът отново ще зарадва своята публика с изпълнението на едни от най-обичаните свои песни на 18 август 2021 година на сцената на Летен театър – Варна!
Целувката е начин да изразим чувствата и страстта, която изпитваме, без да използваме думи. Целувката е най-искреният израз на обич и привързаност. Тя винаги е загадка. Има много лица и за всеки един момент има целувка, с която можем да кажем „Здравей“, „Обичам те“, „Пази се“, „Радвам се да те видя“ и т. н.
Певецът с един от най-красивите гласове на съвременната българска музика е избрал да ни каже – „Здравейте, радвам се да Ви видя отново в Летен Театър Варна“, със своя нов сингъл „Целуни ме“ ………
Вечерта ще бъде изпълнена с любими мелодии, много настроение и изненади…..
Текстописец на над 200 хита, композитор, инструменталист, художник, продуцент, Любо е с награди за най-добра група, солов изпълнител, музика и албум, но с живите си концертни и клубни участия пред многохилядна публика, той печели най-ценната награда – признанието и любовта на публиката.
„Всичко това дава на Любо Киров статут на истински Артист, който с лекота, талант и харизма покорява всяка сцена и разказва за вярата ни в Любовта.“

Важно: Организацията и осъществяването на концерта ще се проведат при спазване на всички противоепидемичните мерки във връзка с разпространението на Ковид 19.

Билети може да закупите:

В мрежата на Eventim и партньорските каси.

Виктор Калев "Грамофонът"
2021-08-12 10:30 - 2021-08-13 12:30 | Летен Театър – Варна, Морска градина, Варна, Bulgaria
ГРАМОФОНЪТ
По идея и разкази от живота на Виктор Калев.
Автор: Ваня Щерева
АВТОРСКИ КОНЦЕРТ-СПЕКТАКЪЛ ВИКТОР КАЛЕВ

„Грамофонът“ е едно пътешествие през годините, заредено с носталгия, хумор и любов, в което зрителят ще стане съпричастен към една сбъдната мечта.
Спектакълът е изграден върху лични истории на актьора и популярни песни на български изпълнители.
Един грамофон, един актьор, един свят.
Или… как се сбъдват мечтите.

Билети може да закупите:

На касите на театър „Българан“
Фестивален и конгресен център

ПРЕМИЕРА "Цар лъв"
2021-08-11 11:00 - 13:00 | Летен Театър – Варна, Морска градина, Варна, Bulgaria
Концерт в костюми по музика на Елтън Джон и Ханс Цимер
Текстове на Тим Райс
Оркестрация – Данко Йорданов

Режисьор – Петко Бонев
Диригент – Страцимир Павлов
Сценичен дизайн и костюми – Ася Стоименова
Сценично движение и пластики – Анна Пампулова
Асистент – Станислава Томова
3D mapping – Лора Руневска – elektrick.me
Сценични бойни пластики – Николай Градинар – Дериволков
Превод – Лилия Бонева
Асистент режисьор – Даниел Йовков

С участието на солисти, оркестър, хор и балет на Държавна опера Варна

„Цар Лъв“ (The Lion King) е първият анимационен филм на Дисни, създаден не по съществуваща творба, а по оригинална история (1994), вдъхновена от библейските разкази за Йосиф и Моисей, както и от „Хамлет“ на Шекспир. Песните на Елтън Джон и текстописеца Тим Райс, с оригинална музика на Ханс Цимер: „I Just Can’t Wait to Be King“, „Circle of life“, „Hakuna Matata“, „Can You Feel the Love Tonight“ и други покоряват сърцата на зрителите и спечелват две награди „Оскар“и един „Златен глобус“ на филма. Следва мюзикълът „Цар Лъв“ (1999), който не само триумфира на световната цена, а за малко повече от 20 години носи шесткратно повече миларди от анимационния филм.
Сюжетът разказва за Симба (лъв, от суахили) – младия лъв, който трябва да наследи баща си, Муфаса, като цар на Лъвските земи. Но убийството на Муфаса от чичо му Скар обърква предначертания ход на събитията и въвлича Симба в много премеждия, докато след години борба доброто побеждава, Симба защитава полагаемото му се място и животът се завръща в обичайното си русло. Една красива и добре разказана приказка за доброто и злото, които живеят във всекиго, а кое от тях ще надделее, зависи от самите нас.
Мюзикълът „Цар Лъв“ оживява за пръв път на професионална сцена в България в мащабната продукция на Държавна опера Варна, с оркестрация на Данко Йорданов и именити творци в постановъчния екип: режисьор Петко Бонев, диригент Страцимир Павлов, сценичен дизайн и костюми Ася Стоименова, сценично движение и пластика Анна Пампулова, 3D mapping Лора Руневска. „Ние трябва много искрено и достъпно да пресъздадем тази изключителна музикално-сценична драматургия, добре позната на младата и зрялата публика. Правим това честно, професионално, с всички необходими техники за една пленителна актьорска, вокална, танцова, звукова и визуална красота“, обещава режисьорът Петко Бонев, създал във Варна прекрасните мюзикъли „Граф Монте Кристо“, „Зоро“ и „Парижката Света Богородица“. А сред артистите от различни поколения, избрани след труден кастинг в два тура, се открояват изпълнителите на малкия Симба – Васил Желев и Максим Ялнъзов, който играе и в мюзикъла „Любовта никога не умира“, както и в ролята на порасналия Симба любимците ни от редица други мюзикъли на варненска сцена Борислав Веженов и Велин Михайлов.

БИЛЕТИ: 15, 20, 25, 35, 45 и 50 лв.

Билети може да закупите:

ТМПЦ – ВАРНА, пл. „Независимост” 1:
ПОНЕДЕЛНИК – ПЕТЪК: 09:30ч.-13:30ч. и 14:30ч.-20:00ч. СЪБОТА: 10:00ч. – 13:30ч. и 14:30ч. – 19:00ч. и НЕДЕЛЯ: 11:00 ч.- 16:00 ч.
Тел. 052 665 022; ЗАЯВКИ: тел. 052 665 020
Летен театър Варна: 10:00ч.-13:00ч. 14:00ч.-18:30ч. (всеки ден в летен сезон)
Фестивален и конгресен център: всеки ден от 11:00ч. до 19:00ч. /почивка 15:30ч.-16:00ч./, тел. 052 685 214.
През онлайн мрежите на EVENTIM и ФКЦ

Международен етно-джаз концерт БРАТИМЕНЕ
2021-08-08 10:00 - 11:30 | Летен Театър – Варна, Морска градина, Варна, Bulgaria
На 08.08.2021г. от 21.30 ч в летния театър на Варна двама стари приятели откриват с ексклузивен концерт нов етно проект – виртуозите Теодосий Спасов – България и Влатко Стефановски – Северна Македония.

Първият международен етно джаз концерт „БРАТИМЕНЕ” всъщност е анонс за ежегодно събитие, което стартира през 2021 във Варна – етно джаз фестивал !
Екипите на организаторите поканиха за артистичен директор маестро Теодосий Спасов, който освен, че прие, стана и кръстник на етно фестивала – „БРАТИМЕНЕ”
Специално участие в първото издание на „БРАТИМЕНЕ” на 08.08.2021 ще вземат Стоян Роянов –ЯЯ, балет Арт Денс и Палячи – огнено и светлинно шоу.
Проектът се реализира с финансовата подкрепа на Община Варна чрез фонд „Култура“.

Билети може да закупите:

Онлайнт – през сайтът на EVENTIM.BG
Билетна каса – Фестивален комплекс
Билетна каса – Летен театър – Морска градина Варна

Балетна премиера с "Раймонда"
2021-08-07 11:00 - 13:00 | Летен Театър – Варна, Морска градина, Варна, Bulgaria
Премиера „РАЙМОНДА“
Балет от Александър Глазунов

Хореографска редакция – Олга Панго (Република Северна Македония)
Диригент – Бисера Чадловска (Република Северна Македония)
Режисьор – Деян Прошев (Република Северна Македония)

В ролите:
Мария Кичевска (примабалерина на Национална опера и балет на Република Северна Македония), Никола Хаджитанев (премиерсолист на Софийска Опера и Балет), Павел Кирчев (премиерсолист на Държавна опера Варна), Ивана Коцевска (Национална опера и балет на Република Северна Македония)

Балет и оркестър на Държавна опера Варна
Съвместен проект на Театрално-продуцентски център – Варна и ММФ Варненско лято.
Постановката на „Раймонда“, най-известният балет от Александър Глазунов, е копродукция на Държавна опера Варна с Националната опера и балет на Република Северна Македония. Режисьорът Деян Прошев, завършил НМА „Панчо Владигеров“, както и диригентката Бисера Чадловска вече са гостували във Варна, а хореографката Олга Панго за пръв път се представя пред международната публика на Опера в Летния театър. В либретото на „Раймонда“, изградено върху провансалска легенда, са вплетени исторически събития от времето на кръстоносните походи, както и исторически фигури като рицаря Жан Дьо Бриен. Композиторът използва семплия сюжет – Графиня Де Дорис, в очакване на годеника си Жан Дьо Бриен, се влюбва в сарацинския рицар Абдерахман -, за да създаде с въображение и майсторство великолепна музика, която се отличава с пищно разнообразие и емоционална наситеност. Оригиналните музикални характеристики на главните герои в любовния триъгълник вдъхновяват знаменития хореограф на Мариинския театър Мариус Петипа за поредната му изключителна хореография (1898). По-късно свои версии върху „Раймонда“ създават и други големи хореографи като Джордж Баланчин и Рудолф Нуреев. В партията на Раймонда, която в балетния свят се смята за една от най-трудните, блестят с изпълненията си баллетните диви Галина Уланова и Мая Плисецкая. В премиерата на Опера в Летния театър като Раймонда ще посрещнем прекрасната примабалерина от Скопие Мария Кичевска, а в ролите на Жан Дьо Бриен и Абдерахман ще видим Никола Хаджитанев (премиерсолист на Софийска Опера и Балет) и Павел Кирчев (премиерсолист на Държавна опера Варна). В партията на Бялата дама, която пророкува неочаквания обрат в съдбата на Раймонда, ще видим Ивана Коцевска, също от Скопие.

БИЛЕТИ: 15, 20, 25, 35, 45 и 50 лв.

Билети може да закупите:

ТМПЦ – ВАРНА, пл. „Независимост” 1:
ПОНЕДЕЛНИК – ПЕТЪК: 09:30ч.-13:30ч. и 14:30ч.-20:00ч. СЪБОТА: 10:00ч. – 13:30ч. и 14:30ч. – 19:00ч. и НЕДЕЛЯ: 11:00 ч.- 16:00 ч.
Тел. 052 665 022; ЗАЯВКИ: тел. 052 665 020
Летен театър Варна: 10:00ч.-13:00ч. 14:00ч.-18:30ч. (всеки ден в летен сезон)
Фестивален и конгресен център: всеки ден от 11:00ч. до 19:00ч. /почивка 15:30ч.-16:00ч./, тел. 052 685 214.
През онлайн мрежите на EVENTIM и ФКЦ

Концерт "ЗАВИНАГИ до ВАС"
2021-08-04 20:30 - 21:30 | Летен Театър – Варна, Морска градина, Варна, Bulgaria
Концерт “ЗАВИНАГИ до ВАС” – ЙОРДАН МАРКОВ – “10 години на сцена”
Със специалното участие на НЕЛИ РАНГЕЛОВА

“ЗАВИНАГИ до ВАС” – концерт-спектакъл създаден за публиката, която иска отново да усети силната енергията на сцената и стойностната, мелодична българска песен.
За романтичните и щастливите, за търсещите нова любов или големи преживявания.
Бъдете и отпразнувайте заедно с Йордан Марков и неговите песни празника му – „10 години на музикалната сцена“.
Йордан е от успешните млади хора на България, който се отличава със своята характерност и чувствителност.
Винаги намира верния път до сърцата и душите на своите почитатели.
С песните от своите вече два музикални албума „Живот на кръстопът“ и „Силата на любовта“, както и с всички онези любими български песни на поколения българи грабва с искреност, чувственост и силни емоции.
Както винаги – бляскава сцена, аудио-визуално шоу на световно ниво, невиждани хореографии и костюми ще са само една малка част от този грандиозен спектакъл!
Не пропускайте и специалното звездно участие на Нели Рангелова – очарованието на българската естрада, която ще изпее специално за вас най-обичаните песни от своя репертоар.
Йордан Марков и Нели Рангелова – „ЗАВИНАГИ ДО ВАС“!

Билети може да закупите:

Онлайнт – през сайтът на EVENTIM.BG
Онлайнт – през сайтът на Grabo.bg
Билетна каса – Дворец на културата и спорта – ВХОД 2 – Търговски център
Билетна каса – Летен театър – Морска градина Варна

Palace Auto Varna 2021
2021-06-18 11:00 - 2021-06-20 19:00 | Дворец на културата и спорта – Варна, Дворец на културата и спорта - Варна, Варна, Bulgaria
? PALACE AUTO VARNA E-MOBILITY 2021 ??
? от 18 до 20 юни 2021 г.
Автомобилното изложение тази година ще премине под мотото e-Mobility.
С пълни обороти новата мобилност се отправя към морската столица – Варна в началото на летния сезон.
??? Със следните марки: ALFA ROMEO, AUDI, CITROEN, FIAT, FORD, HYUNDAI, JEEP, KIA, MAZDA, OPEL, PEUGEOT, SKODA, SUZUKI и TOYOTA.
От 18 до 20 юни Дворец на културата и спорта Варна ще бъде домакин на най-голямото и най-разнообразно събитие за електромобили в морската столица. Автомобилните компании ще представят най-новите разработки и технологии в задвижването и дизайна на хибриди и Е-Mobility гама автомобили.
За многобройните почитатели на автомобилите и за всички посетители ще има организиран тест-драйв и демонстрации, за да видят и усетят следващото ниво на мобилност.
?? Община Варна е една от общините, която има за цел да стимулира използването на екологични превозни средства и да подобряване чистотата на въздуха.

Национални дни на кариерата 2021
2021-05-10 08:00 - 2021-05-14 17:00 | Дворец на културата и спорта – Варна, Дворец на културата и спорта - Варна, Варна, Bulgaria
? Започни кариерата си. Вземи участие в най-голямото кариерно изложение в България.
? Регистрирай се за Национални дни на кариерата 2021.
? Вземи в ръце своя кариерен път!
? 20-ото юбилейно издание е твоята възможност в годината на промените. Кариерният форум ще даде възможност за живи срещи и виртуални интервюта между работодателите и търсещите работа.
? Запознай се с участващите компании в 7-те академични града и виртуалното издание. Виж свободните им позиции:
https://careerdays.bg/bg/national-careerdays/participants-all
⚠️ Нови дати за провеждане на събитията на живо от Национални дни на кариерата:
• Варна – 10 май 2021, Дворец на културата и спорта, зала Младост Б
• Пловдив -12 май 2021, Пловдивски панаир, Конгресен център
• София 18 – 19 май 2021, Национален дворец на културата, ет. 5
⚠️ Онлайн денят за провеждане остава без промяна:
• Виртуален ден – 8 април 2021, онлайн на платформата на Brazen Technologies
? Избери си ден/дни, в които да участваш, и натисни бутона за регистрация. Попълни необходимата информация и представи себе си.
? Подготви се за виртуални или присъствени срещи с бъдещите си колеги.
? Вземи участие в събитията за избраните присъствени форуми или онлайн.

UEFA Futsal EURO Qualifying | Bulgaria Vs Albania
2020-02-01 20:00 - 22:00 | Дворец на културата и спорта – Варна, Дворец на културата и спорта - Варна, Варна, Bulgaria
? UEFA Futsal EURO Qualifying | Group D – УЕФА ЕВРО ФУТЗАЛ Квалификации | Група D
? Road to the Netherlands | Пътят към Нидерландия ?
?️ 01.02.2020
⏰ 20:00 | 19:00 CET
⚽ Bulgaria ?? Vs ?? Albania
